חגיגת פרפרים מחכה לתושבי רחובות בחול המועד פסח בגן המדע עם שלל פעילויות צבעוניות לכל המשפחה. המשתתפים מוזמנים להכיר מקרוב את עולמם המופלא של הפרפרים ולהבין את תופעת הנדידה המרהיבה שהייתה לאחרונה ברחבי הארץ. לגלות מדוע נודדים הפרפרים? לאן הם נודדים? מי אחראי לכנפיים הצבעוניות שלהם? איך "עושה" פרפר? ומה בדיוק המשמעות של "אפקט הפרפר"?
במהלך הביקור ניתן יהיה לצפות בפרפרים חיים, ליהנות מאוסף צילומים ייחודי של פרפרי ארצנו ולהשתתף בספירת הפרפרים הגדולה שמתקיימת זאת הפעם הראשונה בישראל. הספירה מתבצעת בשיתוף האגודה לחובבי פרפרים בישראל.
יש להחנות את הרכבים בחניית גן המדע. להגעה באמצעות Waze, חפשו "חניון גן המדע"